L 302/92
3.2.
BG
Официален вестник на Европейския съюз
22.11.2022 г.
За ЕМВ в конфигурация „режим на зареждане на ПСНЕ от електрическата мрежа“ постановката на изпитването е в съответствие с фигура 2 от допълнението към настоящото приложение.
3.2.1.
Конфигурацията на екраниране е в съответствие със серийната конфигурация на превозното средство.
По-принцип всички екранирани части за високо напрежение (ВН) трябва да бъдат правилно свързани при нисък импеданс към земя (напр., еквивалент на мрежа, кабели, съединители и т.н.).
ЕМВ и товарите се свързват към земя.
Външното захранване за ВН се свързва през проходен филтър.
3.2.2.
Линията за захранването на ЕМВ се свързва към захранващия източник чрез еквивалент на мрежа HV-AN (за ЕМВ със захранване за ПТВН) и/или AMN (за ЕМВ със захранване за променлив ток).
Захранването за ПТВН се подава към ЕМВ през еквивалент на мрежа HV-AN с 5 μН/50 Ω (вж. допълнение 8, точка 2).
Захранването за променлив ток се свързва към ЕМВ през еквивалент на мрежа AMN с 50 μН/50 Ω (вж. допълнение 8, точка 4).
3.2.3.
Освен ако не е указано друго, дължината на снопа за ниско напрежение (НН) и на снопа за високо напрежение (ВН), успоредно на предния ръб на заземителната повърхност, трябва да бъде 1500 mm (± 75 mm).
Общата дължина на изпитвателния сноп, включително съединителя, трябва да бъде 1700 mm (+ 300/-0 mm).
Разстоянието между снопа за НН и снопа за ВН трябва да е 100 mm (+100/-0 mm).
3.2.4.
Всички снопове трябва да са поставени върху непроводящ материал с малка относителна диелектрична прони­ цаемост (εr ≤ 1,4), на 50 mm (±5 mm) над заземителната повърхност.
3.2.5.
Екранираните захранващи линии за плюсовата и минусовата линия за ВН (HV+ и HV-) и трифазни линии могат да бъдат коаксиални кабели или да са в общ екран в зависимост от използваната щепселна система.
По избор може да се използва оригиналният сноп за ВН от превозното средство.
3.2.6.
Освен ако не е посочено друго, корпусът на ЕМВ се свързва със заземителната повърхност или пряко, или през определен импеданс.
3.2.7.
При бордови зарядни устройства, силовите линии за променливо/постоянно напрежение се разполагат възможно най-далече от антената (зад снопа за НН и снопа за ВН).
Разстоянието между силовите линии за променливо/ постоянно напрежение и най-близкия сноп (за НН или за ВН) трябва да бъде 100 mm (+100/-0 mm).
3.3.
Алтернативно място на провеждане на измерванията Като алтернатива на метода с използване на екранирана камера с поглъщаща облицовка (ALSE) изпитването може да се проведе на площадка за изпитване на открито (OATS), която отговаря на изискванията на CISPR 16-1-4 (вж. фигура 1 от допълнението към настоящото приложение).
3.4.
Околна среда За да се гарантира, че няма шум или сигнал от външни източници с големина, която е достатъчна, за да повлияе съществено на измерването, измерванията се правят преди или след основното изпитване.
При това измерване шумът или сигналът от външни източници трябва да бъде най-малко с 6 dB по-нисък от граничните стойности на смущенията, посочени в точка 6.5.2.1 от настоящото правило, с изключение на целенасочените теснолентови излъчвания от околната среда.